ബിറ്റ്കോയിന് മൂല്യം 50,000 ഡോളര് കടന്ന് കുതിക്കുന്നു ലോകത്തെ ഏറ്റവും ജനപ്രിയമായ ബിറ്റ്കോയിന് ക്രിപ്റ്റോകറന്സിയുടെ മൂല്യം 50,000 ഡോളര് കടന്നു. മെയ് 15ന് ശേഷം ഇതാദ്യമായാണ് അരലക്ഷം ഡോളര് കടക്കുന്നത്. രാവിലെ 9.30ന് 50,226.52 ഡോളറാണ് ബിറ്റ്കോയിന്റെ മൂല്യം. കഴിഞ്ഞ 24 മണിക്കൂറിനിടെ മൂന്നു ശതമാനം കുത്തനെയുള്ള ഉയര്ച്ചയാണുണ്ടായത്. ഇതോടെ, ബിറ്റ്കോയിന്റെ മാര്ക്കറ്റ് മൂലധനം ഒരു ട്രില്യണ് ഡോളറിനടുത്തെത്തി. 943 ബില്യണ് ഡോളറിലെത്തിയിരിക്കുകയാണിപ്പോള്. അതേസമയം, രണ്ടാമത്തെ ജനപ്രിയ ക്രിപ്റ്റോകറന്സിയായ എതറിന്റെ മൂല്യവും ഉയര്ന്നിട്ടുണ്ട്. 3,351.52 ഡോളറാണ് ഇപ്പോഴത്തെ മൂല്യം. എതറിന്റെ മാര്ക്കറ്റ് മൂലധനം 392.60 ബില്യണ് ഡോളറായി ഉയര്ന്നിട്ടുണ്ട്.